શ્રી ચેતનભાઈ ઠાકર તથા કેતનભાઈ ગોહિલની રાહબરી હેઠળ નાની ઉમરના નમન પંડ્યા, રિષી મજેઠીયા, તીર્થ શાહ, પાર્થ શાહ, પ્રિયંક ઠક્કરે ડ્રમ સેટ પર પોતાની કલાની કમાલ દેખાડી હતી. બાલ કલાકાર નમન પંડયાએ કી-બોર્ડ પર ‘ સુહાના સફર ‘ ગીત રજૂ કરી શ્રોતા ઓને ડોલવ્યા હતા. ગિટારવાદનના સંચાલક નીરવ કાલરીયાની સુંદર રજૂઆત બાદ વૃત્તિ ધોળકિયા તથા હિલોર વારા, ધવલ ઠક્કરે ગાવા સાથે ગિટારવાદન કર્યું હતું. જે એક મુશ્કેલ કલા છે. ફાયર ડ્રમના વિશિષ્ટ અને ચમત્કૃતિ વાળા કાર્યક્રમની રજૂઆત શ્રી એ.એફ.આચાર્યે કરી હતી. તેમજ તેની સંગતમાં યશ પરમાર, નિમિષ પવાણી, મહેતા પરમ રહ્યા હતા. તેમના વાદનથી આ વિશાળ હૉલ ગાજી ઊઠયો હતો.